**DAN DEJAVNOSTI - KULTURNI DAN**

**Vodilo za učitelje**

**Tema: TRUBAR IN TRUBARJEV ČAS**

**Tip:** Kulturni dan

**Trajanje:** 4 - 5 ur

**Najprimernejši čas izvedbe:** vse leto

**Razred:** 7. , 8. in 9. / 3. triada

**Opis in namen**

Učenci samostojno raziskujejo, ob pomoči povezav na medmrežju, očeta slovenske književnosti in naroda Primoža Trubarja, njegovo življenje doma in v tujini, izobraževanje, službovanje, pisanje in tiskanje knjig, čas reformacije in družbenega življenja. Pripravijo zase in za družino Trubarjevo malco.

**Delo doma** (učenje ob gradivu prezentacije z vsebinami in nalogami, s fotografijami in opisi, učenje s pomočjo spletnih strani, reševanje testnih nalog za evalvacijo učitelju, priprava in kuhanje Trubarjeve malce, priprava oboka za družino in evalvacija dela, pošiljanje testnih nalog in lastnih fotografij učitelju)

**Učni cilji** (iz učnih načrtov Slovenski jezik, Zgodovina, Tehnika in tehnologija za 3.triado)

SLOVENSKI JEZIK:

* Razvija zavest o začetku slovenskega (knjižnega) jezika in njegovo razvijanje skozi stoletja,
* prepozna književno osebo in opiše portret,
* razvija recepcijsko zmožnost, to je zmožnost doživljanja, razumevanja in vrednotenja izobraževanja, službovanja in književna dela,
* vživlja se v književno osebo, ki je drugačna od njih in izdela časovni trak,
* prepozna značilnosti socialnega položaja književne osebe,
* oblikuje čutno domišljijske predstave književnega prostora in
* prepoznava motive za ravnanje književne osebe.

ZGODOVINA:

 - spozna značilnosti življenja ljudi, gospodarski in kulturni pomen v srednjeveških mestih.

TEHNIKA IN TEHNOLOGIJA:

- opiše vlogo in pomen tehnike za življenje ljudi

- pripravi delovni prostor in izberejo ustrezna gradiva za izdelek,

- ob sestavljanju sestavnih delov v končni izdelek uporabi različne načine spajanja,

- ročno izdela izdelek – skuha Trubarjevo malco,

- ovrednoti svoje delo.

**Medpredmetne povezave**

Pri izpeljavi kulturnega dne cilji slovenskega jezika prepletajo z drugimi predmeti:

* zgodovino (izobraževanje, srednjeveška prehrana, življenje v srednjem veku, službovanje),
* tehniko in tehnologijo ( Trubarjeva malca, miniaturna knjiga).

**Oblike dela**

Dan dejavnosti bo učenec izvajal sam, torej je delo individualno, (zaradi epidemije korona virusa).

**Metode dela:**

Doma: metoda dela z učnim gradivom, metoda dela z IKT, metoda aktivnega poslušanja, metoda reševanja učnega lista, metoda ustvarjanja, metoda izkustvenega učenja, metoda fotografiranja.

**Zagotavljanje varnosti**

Prvi del kulturnem dnevu izvaja vse naloge individualno in samostojno doma. Pozornost in varnost je potrebna pri rokovanju in delu priprave Trubarjeve malce, kjer učenec s kuhanjem pripravi obrok in ga postreže.

**Viri:**

* učni načrti za OŠ,
* arhiv priprav – Andreja Tomažin,
* spletni viri (spletni viri za vsebine in fotografije, moja naloga je bila le v zbiranju in urejanju materiala za pripravo izvajanja kulturnega dne).

**Učenec vzporedno s pregledovanjem PP predstavitve izpolnjuje (piše) odgovore pod zaporednimi točkami vprašanj v DODATEK, ki je priloga temu dokumentu.**

**Ko zaključi z reševanjem, posreduje izpolnjen dokument dodatka v Wordu (6 strani), svoji učiteljici po e-pošti.**

**Pripravila: Andreja TOMAŽIN, CŠOD DC**